 Timu hizo zote hazifanyi vibaya kwenye ligi, Azam ikiongoza kwa pointi 35 na Yanga ikishika nafasi ya pili kwa kufikisha pointi 32. Mechi ya leo pia inasubiriwa kwa hamu na mashabiki wa soka hasa kutokana na matokeo yaliyopita ya mechi hizo ambapo Yanga iliifunga Mafunzo mabao 3-0 na Azam ilipata matokeo ya sare ya bao 1-1 dhidi ya Mtibwa.Katika mechi za juzi, Yanga haikuonesha soka safi sana licha ya kupata ushindi wa mabao matatu, huku Azam ikionesha soka bovu na kudaiwa kubebwa baada ya Mtibwa kunyimwa bao na mwamuzi. Mechi nyingine ya leo itakuwa kati ya Mtibwa na Mafunzo.Katika mechi za jana, URA ya Uganda iliondoka na ushindi wa mabao 3-1 dhidi ya JKU. URA ilionekana kushinda mechi hiyo tangu mwanzo wa mchezo kutokana na kuanza kutawala uwanja kila idara.Bao la kwanza la Waganda hao liliwekwa kimiani na Oscar Agaba katika dakika ya 12 na Villa Oramchani aliyefunga mabao mawili katika dakika ya 21 na 77. Bao la JKU lilifungwa na Mohamed Abdallah katika dakika ya 18.